Rolf Koulumies

Rolf Albert Holger Koulumies (vuoteen 1940 Schulman; 5. lokakuuta 1910 Helsinki – 11. marraskuuta 1992)Rolf Koulumiehen kuolinilmoitus (maksullinen artikkeli) Helsingin Sanomat 28.11.1992, HS Aikakone. Viitattu 23.5.2018. oli suomalainen lääkäri, joka toimi Helsingin Malmin sairaalan apulaisylilääkärinä vuosina 1959–1971 ja ylilääkärinä 1971–1973. 

Koulumiehen vanhemmat olivat kirjanpitäjä Amos Albert Schulman ja Tyyne Karoliina Wickström. Hän tuli ylioppilaaksi Helsingin suomalaisesta normaalilyseosta 1930, valmistui lääketieteen lisensiaatiksi 1940 ja väitteli lääketieteen ja kirurgian tohtoriksi 1946, jolloin hän myös erikoistui sisätauteihin. Koulumies oli Helsingin yliopiston bakteeriopin ja serologian dosentti vuodesta 1950 vuoteen 1954 ja sisätautiopin dosentti vuodesta 1954. Sodissa Koulumies toimi sekä rykmentin lääkärinä että bakteerilaboratorion johtajana, sotilasarvoltaan hän oli lääkintämajuri (1944).

Koulumiehen puoliso vuodesta 1939 oli lääketieteen ja kirurgian tohtori Marja Tolvi (s. 1912). Heillä oli kolme lasta, joista yksi on toimittaja Jyrki Koulumies. Kansanedustaja Terhi Koulumies on Rolf Koulumiehen pojantytär.

 Lähteet 

Luokka:Suomalaiset lääkärit
Luokka:Vuonna 1910 syntyneet
Luokka:Vuonna 1992 kuolleet